## **Oggolaanshaha Waalidka ee**

**Helitaanka Caymiska Dadweynaha (Medicaid) iyo**

**Bixinta Macluumaadka Shakshi ahaan La isku aqoonsan karo ee loogu talagalay****Ujeedooyinka Biilasha Medicaid**

**Loogu talagalay Da’ha 3 - 21**

Waalidka/Mas’uulka Qaaliga ah:

Ujeedada laga leeyahay warqadani waa in lagu weydiisto oggolaanshahaaga, oo sidoo kale loo yaqaano oggolaansho, si macluumaad ku saabsan ilmahaaga loola wadaago Maamulka Caafimaadka Oregon (OHA), Hay’ada Medicaid ee Gobolka Oregon, si loo helo lacagta magdhowga ah ee Medicaid ee loogu talagalay adeegyada caafimaad ee la daboolo ee lagu bixiyo goobta dugsiga. Dugsiyada degmada iyo barnaamijyada Waxbarashada Gaarka ah ee Carruurnimada Hore (ECSE) ayay dhici kartaa in ay qayb ahaan lacag magdhow ah ka helaan OHA oo loogu talagalay kharashyada adeegyada caafimaadka ee Medicaid daboosho ee la siiyo carruurta naafada ah ee ka diiwaan gashan Medicaid. Si loo helo lacagta magdhowga ah ee Medicaid, dugsiga degmada ee ilmahaaga ama barnaamijka ECSE wuxuu u baahan yahay oggolaanshahaaga si macluumaadka ku saabsan ilmahaaga loola wadaago OHA. Nooca macluumaad ee soo socda ee ku saabsan ilmahaaga waxaa dhici karta in loo baahdo in lala wadaago OHA: magaca ilmaha; tariikhda dhalasho; nooca adeegyada la bixiyay, taariikhda(akha) adeegyada la bixiyay, iyo cidda bixisay; diiwaannada ka qayb qaadashada, iyo Lambarka Aqoonsiga Ardayga ee Gobolka (SSID).

**Ogeysiinta Waalidka**

Dugsiyada degmada iyo barnaamijyada ECSE ma wadaagi karaan macluumaad ku saabsan ilmahaaga iyada oon la haysan oggolaanshahaaga. Inta aad ka fikirayso bixinta oggolaanshahaaga, fadlan ogow in aad leedahay xuquuqda soo socota:

1. Dugsiga degmadu kaagama baahnaan karo in aad isku diiwaan geliso Qorshaha Caafimaadka Oregon (Medicaid) si ilmahaagu u helo adeegyada caafimaadka ee dugsiga kuwaasi oo ilmahaagu xaq u leeyahay.
2. Dugsiga degmada kaama codsan karo in aad bixiso lacagta wax kasta oo loogu talagalay adeegyada la xiriira caafimaadka ee ilmahaaga ee lagu bixiyo goobta dugsiga. Tani waxay ka dhigan tahay in aysan kaa codsan karin copay-ga iyo lacagta la iska jaro si biil loogu soo dalaco OHA loogu talagalay adeegyada la bixiyo.
3. Haddii aad dugsiga degmada siiso oggolaansho macluumaad lagula wadaagayo OHA si biil loogu soo dalaco Medicaid:
   1. Tani ma saameyn doonto caymiska nolosha ee ilmahaagu heli karo ama faa’iidada kale ee Medicaid; ama sinaba uma xaddidi doonto isticmaalka qoyskaaga ee faa’iidooyinka Medicaid ee ka baxsan dugsiga.
   2. Oggolaanshahaagu ma saameyn doono adeegyada waxbarashada gaarka ah ee ilmahaaga ama Barnaamijka Waxbarashada Shaqsi ahaaneed (IEP) ama xuquuqda Section 504 si uun, haddii uu ilmahaagu u qalmo in uu helo iyaga.
   3. Oggolaanshahaagu ma horseedi doono wax isbeddelo ah oo ku yimaada xuquuqda Medicaid ee ilmahaaga.
   4. Oggolaanshahaagu ma horseedi doono wax halis oo ah luminta u qalmida Medicaid kale ama barnaamijyada OHA maalgeliso.
4. Haddii aad bixiso oggolaansho, waxaad xaq u leedahay in aad beddesho maskaxdaada oo aad oggolaanshahaaga la noqoto wakhti kasta. Waa in aad dugsiga degmada kula socodsiisaa ***qoraal ahaan*** in oggolaanshahaagii lala noqday.
5. Haddii aad ka noqoto oggolaanshahaaga ama aad diido in aad u oggolaato dugsiga degmada in uu diiwaannada ilmahaaga la wadaago OHA ee ujeedada raadinta lacagta magdhowga ah ee Medicaid ee loogu talagalay kharashka adeegyada caafimaadka dugsiga ee la daboolo, dugsiga degmadu wuxuu sii wadi doonaa in uu mas’uul ka noqdo siinta ilmahaaga ee adeegyada caafimaad, oo aan wax lacag ahi kaaga baxayn.

**Oggolaanshaha Waalidka**

Waan akhriyay ogeysiinta oo fahamsanahay. Su’aal kasta oo aan qabay waa laga jawaabay. Waxaan oggolaansho siinayaa dugsiga degmada ama barnaamijka ECSE si loola wadaago OHA diiwaannada iyo macluumaadka ku saabsan ilmahayga iyo adeegyadooda caafimaadka ee Medicaid daboosho, haddii loo baahdo. Waan fahamsanahay in tani dugsiga degmada ama barnaamijka ECSE ka caawin doonta in ay qayb ahaan raadsadaan lacag magdhow ah ee loogu talagalay kharashka adeegyada Medicaid daboosho ee la siiyo ilmahayga.

Taariikhda Ogeysiinta Hore ee Qoraalka ah ee ku aadan Waalidka: \_\_\_\_\_\_\_\_\_\_\_\_\_\_\_\_\_\_\_

| Magaca Ilmaha | Taariikhda Dhalasho | SSID |
| --- | --- | --- |
|  |  |  |

Magaca Waalidka/Mas’uulka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saxiixa Waalidka/Mas’uulka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Taariikhda: \_\_\_\_\_\_\_\_\_\_\_\_\_\_\_\_\_

**Tilmaamaha ku aadan Hay’ada Waxbarashada - Isticmaalka Foomka**

**Maamulka**

Foomkani waxaa loogu talagalay in uu u hoggaansamo dib u eegidii Febraayo 14, 2013 ee Xeerka Waxbarashada Dadka Naafada ah (IDEA) 2004 xeerarka la xiriira isticmaalka oggolaanshaha waalidka ee faa’iidooyinka caymiska dadweynaha ee ilmaha iyo bixinta macluumaadka shakshi ahaan la isku aqoonsan karo ee la siinayo Hay’ada Medicaid ee gobolka sida uu dhigayo 34 CFR §300.154(d) iyo Xeerka Xuquuqda iyo Gaar ahaanshaha Waxbarashada Qoyska (FERPA).

**Ujeedada**

Dugsiyada degmada iyo barnaamijyada ECSE ee soo jeedinaya isticmaalka faa’iidooyinka Medicaid ee ilmaha waxay isticmaalaan foomkani si ay ugu hoggaansamaan shuruudaha ogeysiinta qoraalka ah.​ Waxay beddelaysaa oggolaanshaha hadda jira ee helitaanka foomamka faa’iidooyinka Medicaid ee faylka ku jira ee loogu talagalay ilmaha/ardayga. Ogeysiintani waa in lagu qoraa luqad ay fahmi karaan bulsho weyntu. Shakhsiga helaya foomkani wuxuu xaq u leeyahay in uu ogeysiintani ku helo luqaddiisa hooyo ama qaab kale oo wada xiriir marka laga reebo in aanay si cad u suurtagal u ahayn in sidaasi la sameeyo.

Gaar ahaan, foomkani waxaa loo isticmaalaa in diiwaanka la geliyo oggolaanshaha qoraalka ah ee waalidka ee la isku wargeliyay, ama diidmada oggolaanshaha, 1) in la isticmaalo faa’iidooyinka caymiska dadweynaha ee waalidka ama ilmaha (Medicaid) iyo 2) in la bixiyo macluumaadka shakshi ahaan la isku aqoonsan karo ee ku saabsan ilmaha ee la siinayo Hay’ada Medicaid ee gobolka, Maamulka Caafimaadka Oregon (OHA).

**Goorma Ayaa Foomkani La isticmaalaa?**

Foomkani waa in loo isticmaalo carruurta da’doodu tahay 3-21. Isticmaal foomkani ***kaliya*** ka dib marka dugsiga degmada ama barnaamijka ECSE uu ***ogeysiin qoraalka ah*** siiyo waalidka oo sharraxaysa soo jeedinta ah in ay isticmaalaan faa’iidooyinkooda dadweyne ama xuquuqda ay xaqa u leeyihiin.

Marka uu dugsida degmada ama barnaamijka ECSE uu helo oggolaanshahanii halka waqti ah, dugsida degmada ama barnaamijka ECSE loogama baahna in ay helaan oggolaanshaha waalidka ka hor intaanay helin faa’iidooyinka dadweyne ee ilmaha ama waalidka ama caymis mustaqbalka, iyada oo aan la eegayn haddii uu jiro isbeddel ku yimid nooca ama tirada adeegyada la siinayo ilmaha ama isbeddelka kharashka lagu soo dalaci doono faa’iidooyinka dadweynaha ama barnaamijka caymiska (tusaale, Medicaid).

**Dhammeytirka Foomka**

* Geli macluumaadka dugsiga degmada/barnaamijka ECSE cinwaanka si loogu isticmaalo foomka si maxali ah
* Geli taariikhda dugsiga degmada/barnaamijka ECSE ee la bixiyay Ogeysiinta Hore ee Qoraalka ah
* Geli ilmaha/ardayga:
  + Magaca sharciga ah oo buuxa oo uu ku jiro magaca dhexe
  + Taariikhda dhalasho (bisha/maalinta/sanadka)
  + Lambarka SSID
* Ka codso waalidka in uu daabaco magaca, saxiixo dokumentiga, oo geliyo taariikhda saxiixa
* Waxaad waalidka/mas’uulka siisaa nuqul waxaanad nuqul gelisaa faylka ardayga

**OGOW: Degmadu waa in ay la taliyaheega sharciga ah kala tashataa wixii su’aalo ah ee ku saabsan shuruudaha xeerarka gobolka ama federaalka.**